
CONCLUSIONUM QUAE IN 


PLERISQUE 


ACTIS IN HOC VOLUMINE RELATIS 


ADNOTANDAE SUNT, QUARUM MATERIA IN RESPECTIVIS ACTIS AMPLE 
EXPOSITA VEL DECLARATA REPERITUR. 


Eae autem conclusiones sub sequentibus verbis comprehenduntur : 
. 


Aperitionis oris. 

Appellatio. 

Benedictio i articulo mortis. 
Beneficium, 

Bullae Pontificiae. 

Censura. 

Commutatio voluntatis. 
Concursus, 

Consuetudo. 

Conventiones. 

Distributiones chorales. 
Episcopus quoad ius commune. 
Expensae litis. 

Fontis baptismalis. 


Functiones sacrae. 
Indulgentia Portiunculae. 
Indulgentiae. 
Irregularitas. 

lurium parochialium. 
Iuspatronatus. 


Matrimonium quoad impedi- 


menta. 


Matrimonium quoad consen- 


sum et domicilium, 
Mediae Annatae. 
Missa pro populo. 
Missae secundae applicatio. 
Obreptio et subreptio, 


Aperitionis oris. 


Parochus quoad amovibilita- 
tem, 

Parochus quoad congruam. 

Parochus quoad remotionem. 

Patronus Civitatis. 

Pensio ecclesiastica, 

Reintegratio. 

Renuntiatio beneficii. 

Resolutiones. 

Sepultura. 

Sponsalia. 

Stationes Viae Crucis. 

Vicarius Capitularis. 

Vicarius Generalis. 


Conceditur oris aperitio adversus pontificium rescriptum quoties aliquid 





necessarium non est expressum, vel quid falsum allegatum fuerit in eius 
impetratione; idque eo fortius si ius tertii quaesitum sublatum fuerit, p. 187. 

Ad.obtinendum arbitrium aperitionis oris necesse est, ut aliquae pro- 
deant suspiciones in discrimen revocantes Pontificis voluntatem, ne iniu- 
stae atque futiles moveantur lites, ibid? 

Proinde oris aperitio est deneganda quoties exulent obreptio et sub- 
reptio: quia Pontificum decreta semper reverenda etiamsi (ex motu pro- 
prio) iuri tertii derogatum fuerit per rescriptum clausula on obstantibus 
munitum, ibid. 

Pontificia rescripta veritatis habent praesumptionem pro se, ideoque 
nonnisi per oris aperitionem, a Papa ipso concessam, licet de Pontificio 
rescripto quaestionem instituere, pag. 320. 

Oris aperitio eo tantum in casu adhiberi potest, quo vel talsum nar- 
rando vel verum reticendo, ideo obreptitie aut subreptitie, rescriptum postu- 
latum fuisse ostendatur, ibid. 


Appellatio. 


Nulla ex iure conceditur facultas appellandi contra decreta Episcopo- 
rum; quatenus ipsi sunt executores S. Concilii Tridentini, ne executio huius 
S. Synodi suspendatur aut impediatur, pag. 33. 

Etiam Benedictus XIV, sua Const. Ad militantis Ecclesiae, sustulit 
ecclesiasticis Tribunalibus facultatem recipiendi appellationem a denega- 
tione SS. Ordinum vel ascensus ad alios maiores, pag. 33. 

Attamen ne omnis praecluderetur via repulso a SS. Ordinibus, con- 
cessum est Apostolicam adire Sedem et suas exponere querelas, ut colligi 
possit an Episcopus legitimae innixus fuerit causae pro eiusmodi recusa- 
tione, ibid. 


Benedictio in articulo mortis. 


Tam a charitate erga fideles moribundos, quam a reverentia erga 
memoratam benedictionem motus, cupivit Benedictus XIV ne ullus rema- 
neret angulus in orbe terrarum, fn quo causa salutis Christifidelium in 
discrimen adduceretur ob defectum huius benedictionis cum plenaria indul- 
gentia, luctantibus in extremo agone impertiendae, pag. 414. 

Proinde dilatavit limitum angustiam, quibus olim cohibebatur dele- 
gatio facultatis huiusmodi, tum quoad tempus, tum quoad personas, quibus 
indulta fuit, ibid. 

Constituit quoque ut huiusmodi concessiones haud expirarent per con- 
cedentis decessum; cum turvisdictio delegata in tis quae non tustitiam sed 
gratiam concernunt, etiam post obitum delegantis manere debeat, pag. 415. 

Episcopi vero subdelegare possunt, iuxta Const. Pia Mater, ad hance 
impertiendam benedictionem quotquot Sacerdotes saeculares aut regulares, 
pro numero animarum, expedire prudenter iudicaverint, absque ulla limi- 
tatione, ibid. 

Neque stricte requiritur ut huiusmodi delegatio fiat singulis speciatim 
et in scriptis; verumtamen cum agatur de re magni ponderis, in qua dubii 
periculum prorsus abesse debet, ideo consultius esse si per scriptum et 
personae speciatim tribuatur facultas impertiendae benedictionis in artzculo 
mortis, ibid. 

Episcopus dum subdelegat Parochum ruri degentem, cum facultate 
eligendi alium confessarium, pro impertienda huiusmodi benedictione, non 
obstringitur casuum numerum exprimere, quo Parochus subdelegatus alium 
eligere possit; id enim esset in animarum detrimentum, et praelaudatae 
Constitutionis spiritum adversaretur, ibid. 


Beneficium. 


Ipso iure vacat primum beneficium ob alterius beneficii incompati- 
bilis assecutionem, dum etiam Tridentina Synodus beneficiorum plurali- 
tatem improbet, pag. 29. 

Attamen requiritur plena et pacifica possessio beneficii secundi cum 
effectu: idest cum perceptione fructuum ut ipso iure inducatur vacatio 
prioris beneficii ob assecutionem alterius incompatibilis; eo quod sola col- 
latio non inducit vacationem, sed opus est possessionis assecutione, pag. 30. 

Quinimo concedunt SS. Canones bimestre, a capta secundi beneticii 
possessione, ad hoc, ut provisus, primum dimittat beneficium, et experiatur 
an superveniant molestiae sive de iure sive de facto; nam molestiis extan- 
tibus, primum non vacasse censetur, ne provisus utroque careat, ibid. 

Quapropter nulla est impetratio secundi beneficii infra bimestre facta, 
etsi vacatio primi postea contigerit, quia beneficium alteri conferri nequit, 
nisi post secutam vacationem primi beneficii, pag. 30. 

Non solum beneficia personalem residentiam exposcentia habentur uti 
incompatibilia, sed etiam beneficia simplicia dici debent incompatibilia, 
quorum unum sufficiens sit pro honesta vitae substentatione, ibid. 

Beneficiatus nedum expresse sed etiam tacite renuntiare potest suo 
beneficio, ex. gr. aliud acceptando beneficium incompatibile, quo casu antea 
possessum ipso iure vacare intelligitur, pag. 38. 

Beneficium ipso iure pariter vacat si beneficiatus matrimonium con- 
trahat, ob incompatibilitatem status coniugalis et clericalis. Hoc tamen 
intelligendum de beneficiatis qui nondum SS. Ordines susceperunt, ibid. 

Sacerdotes vel clerici in Sacris Ordinibus constituti matrimonium atten- 
tantes nulliter contrahunt, turpemque inchoant concubinatum, atque ob 
huiusmodi culpam possunt, servatis canonicis formis, removeri a beneficio, 
ibid. 


Bullae Pontificiae. 


Bullae pontificiae ut authenticae dici possint quatuor praesertim notas 
ab extrinseco praeferre debent: nempe 1° Ut charta pergamena sint con- 
scriptae ;' 2° ut charactere exantlatae sint theutonico; 3° ut plumbeo sigillo ; 
filo rubro et croceo a pergamena pendente munitae reperiantur; 4° ut sub- 
scriptionem habeant tum Cardinalis Pro-Datarii, tum aliorum Datariae 
Officialium, qui ad hoc sunt deputati, pag. 511. 

Ab extrinseco vero suspectus ingeritur eas esse apocriphas, si con- 
cessio adeo late pateat, ut limites a S. Sede apponi solitos undequaque 
excedat, ibid. 


Censura. 


In iudicialibus sententiis trinae requiruntur monitiones, aut saltem 
una, quae loco trium stet, quatenus censura pro crimine irroganda sit; 
nulla vero requiritur monitio, qauum simplex censura medicinalis alicui 
infligitur, non ad ulciscendum crimen, sed ad contumacis emendationem, 
pag. 154. 


Commutatio voluntatis. 


Defunctorum voluntates sancte servandas esse utrumque ius clamat; 
hine ecclesiastica potestas, etiam remediis a iure concessis, semper ad 
earum executionem accurate invigilat, pag. 496. 

Proinde nec Supremus Pontifex solet conditionibus adiectis in funda- 
tione, utendo sua potestate suprema, contraire, nisi legitime adsint ac neces- 
sariae causae, praesertim si agatur de iure tertii, ibid. 


1 Charta pergamena haud abolita fuit in Bullis pontificiis; ideo corrigenda est nota 1, 
pag. 511; sed sublatus fuit usus characteris theutonici, et usus numismatis plumbei limitatus 
fuit ad beneticia maiora et ad acta S. Sedis solemniora, 

Quapropter alia iuris remedia sunt exaurienda, antequam iura tertii 
destruantur et fundatorum voluntates infringantur; quod facere non solet 
Pontifex sine utilitate, quae necessitati aequivaleat, pag. 496. 


Concursus. 


Consuetudines seu statuta Dioecesum, quae accidentaliter formam con- 
cursus modificent et substantiam non afficiant, sustineri possunt et nullitatem 
non inducunt, pag. 91. 

Tempus utile inscriptioni concursui concessum expirat media nocte 
ultimi diei assignati; quinimo non desunt qui doceant, paucis etiam momen- 
tis antequam inchoetur concursus, ob utilitatem Ecclesiae admitti posse 
concurrentes, dummodo res sit integra, ibid. 

Episcopus ex approbatis eligere potest quem magis idoneum in Domino 
iudicaverit, quamvis ceteri concurrentes doctiores sint et melioribus polleant 
requisitis, ibid. 

Cum electio devolvitur ad S. Sedem haec non tenetur concursum ite- 
rare, sed potest sibi benevisum eligere, quamvis hac facultate fere nusquam 
utatur, ibid. 

In beneficiis per concursum conferendis, non obstante appellatione 
alicuius ex concurrentibus, Episcopus non tenetur ad suspendendam colla- 
tionem, sed potest interim conferre praebendam ei quem digniorem iudi- 
caverit, pag. 134. 

Iuxta Concilium Tridentinum, Sess. 24, cap. 18, de reformatione, ac 
iuxta cétatam Constituttionem Benedicti XIV, Examinatores considerare 
debent tum doctrinam, tum ceteras qualitates seu requisita concurrentium 
atque, omnibus coniunctis, iudicium ferre de eorum idoneitate vel inido- 
neitate, ibid. 

Hoc coniunctivum et cumulativum iudicium pertinet ad substantia- 
lem formam concursus, ita ut huius formae spretus nullitatem concursus 
inducat, ibid. 

Neque sustinetur consuetudo non expendendi concurrentium qualitates 
et requisita, nisi prius approbationem quoad scientiam et doctrinam retu- 
lerint, ibid. 

Posita paritate scientiae in concurrentibus, vel si parva habeatur dif- 
ferentia, ille est praeferendus qui morum honestate et gravitate praefulgeat 
atque indignus iudicandus qui scandalo populo futurus esset, pag. 135. 

Posita appellatione, a tribunali a quo appellatur transmitti debent vel 
acta ipsa originalia concursus clausa et obsignata, vel exemplum authen- 
ticum a Cancellario concursus et altero notario collatum et auscultatum 
coram Vicario vel alio in ecclesiastica dignitate constituto, quem eligat 
Ordinarius, nec non ab Examinatoribus qui concursui interfuerant sub- 
scriptum, ibid. 

Iuxta Instructionem S. C. Concilii unumquodque responsum et unus- 
quisque sermo, cum ab unoquoque concurrentium exhibetur, non solum 
ab eo qui scripsit, atque a Cancellario concursus, verum etiam ab Exami- 
natoribus et ab Ordinario vel eius Vicario, qui concursui intertuerint, est 
subscribendum, ibid. 

Iuxta Reclusium, de Concursibus, p. 2, quaest. 1, tit. 2, de devoluta 
collatione, haec omnia inducta tuerunt pro forma substantiali, adeo ut non 
sustineatur concursus si ea non fuerint praetermissa, pag. 135. 


Consuetudo. 


Consuetudo longissimi temporis aut immemorabilis vim legis scriptae 
secumfert, ceu titulus melior de mundo censetur, et praesefert indulti pon- 
tificii praesumptionem, quin necesse sit illud probari: eoquod immemora- 
bilis locum probationis teneat, pag. 188. 

Immemorabilis videtur, modo indirecto, exerere vim suam etiam in 
Tridentinum, si ipsa non allegetur ceu purum beneficium temporis seu 
praescriptio, sed quatenus adducatur tamquam praesumptiva probatio 
alicuius concessionis apostolicae: quia tunc decretum Tridentini irritans 
non feritur directe, sed potius agi videtur de eius non comprehensione, ibid. 


Conventiones. 


Conventiones verbis tantum initae iure ecclesiastico sunt servandae, 
pag. 331. 

Conventio verbis inita haud est revocanda, si coram Ordinario ad 
comp .sitionem curandam delegato, ipso testante Ordinario locum habuerit, 
ibid. 

Eo fortius huiusmodi conventione tenentur contrahentes, si aliunde 
constet quod conventum est, iuxtum et aequum esse, ibid. 

Ut vis et efficacia conventionum intimius pertingatur haud aspernenda 
est conventionum earumdem causa finalis; quae, uti iurisprudentia docet, 
unicuique contractui lucem praebere solet, pag. 457. 

Conventiones amplissimis et effrenis conceptae verbis, ex ipsa iuris 
dispositione, taliter accipiendae sunt, ut nullo coarctentur limite; quia verba 
generalia generaliter intelligenda sunt: et quod generaliter exprimitur de 
specie et de individuo dictum intelligi debet, ibid. 

Ex lege 6 Digestorum, de contract. empt., eruitur, illud pro valido 
habendum esse, quod non solum expresse cautum fuerit, sed etiam id quod 
perspicue et necessario ab expressis prosequitur, ibid. 


Distributiones chorales. 


Distributiones ex iure communi debentur illis tantum qui divinis offi- 
ciis celebrandis intersunt; ideoque minime debentur clerico respectu tituli, 
aut tamquam canonico sed tamquam divinis officiis inservienti, pag. 599. 

Proinde Tridentinum, Sess. 24, cap. 1/2, in usum revocando decretum 
Bonifacii VIII, Consuetudinem, praecepit: Distributiones vero qui statutis 
horis interfuerint rectpiant; reliqui, quavis collusione aut remtissione 
exclusa, his careant, pag. 600. 

Neque licet Capitulo, aliquo sub praetextu, distributiones quotidianas 
donare, relinquere aut quavis collusione remittere alicui, qui ab Ecclesiae 
servitio abfuerit, vel alio quovis modo distributiones legitimas debeat amit- 
tere, ibid. 

Verumtamen ceu amantissima Mater Ecclesia humanitate et pietate 
morbo vexatos prosequitur, eisdem distributiones concedendo ceu choro 
praesentibus, sic agit cum illis qui ob legitimum corporis impedimentum 
divinis officiis interesse nequeunt, pag. 600. 

Ideo Canonicus, ob iustum inimicorum metum domo non egredientem 
aut loco suae residentiae iniuste exiliatum, non privatur distributionibus, 
quum ius naturale dictet neminem sine culpa esse puniendum, ibid. 

Huiusmodi Ecclesiae disciplinae spiritus est, ut negligentes aut resi- 
dere contemnentes a distributionibus arceantur, non vero impotentes sive 
per morbum sive per involuntariam absentiam, ibid. 


Episcopus quoad ius commune. 


Numquam est Episcopis permissum aliquid inserere in suas Synodales 
Constitutiones, quod iuri communi deroget, etiamsi illud necessarium repu- 
tetur ad evellendas corruptelas et rerum sacrarum tuendam religionem, 
pag. 231. 


Expensae iitis. 


Generatim in causis coram sacris Congregationibus et peculiariter 
coram S.C. Concilii; expensarum refectioni locum fit, nisi in casibus in zuve 
expressis, pag. 332. 


Fontis Baptismalis. 


Primis Ecclesiae temporibus solummodo in Cathedralibus Ecclesiis 
extiterunt fontes Baptismales, et soli Episcopi fidelibus ad Cathedralem 
Ecclesiam confluentibus Baptisma contulerunt, pag. 240. 

Tractu temporis, aucto populi christiani numero, baptisteria erecta 
fuerunt etiam in aliis Ecclesiis, praesertim oppidorum, quarum rectoribus 
facultas facta fuit administrandi baptisma, ibid. 

Huiusmodi Ecclesiae, ut plurimum, matrices appellatae fuerunt vel 
propriae, quatenus ex earum territorii dismembratione aliae efformatae 
tuerint paroeciae, quae fil/ales vocatae sunt vel 7mpropriae quoties una 
manente paroecia coeterae ecclesiae succursales vel adiutrices essent, 
ibid. 

Adsunt Ecclesiae simpliciter baptismales, quae fontem baptismalem 
possident, et privative, etiam quoad parochiales, ius habent administrandi 
Baptisma, pag. 241. 

Ideoque generale principium, quod cuilibet Ecclesiae parochiali ius 
sit erigendi baptisterium, limitationem patitur, scilicet quatenus non ha- 
beantur Ecclesiae vel matrices vel baptismales, quae iam privative fontem 
possideant, ibid. 


Functiones sacrae. 


Ordinarii curare debent quaecumque in Dioecesi ad Dei cultum spe- 
ctant, atque his, ubi oportet, providere, servando, quoad Ecclesias saecula- 
res, Ss. Congregationum resolutiones; et praecipue decretum Urbis et 
Orbis anno 1703 S. Rituum Congregationis, per quod quamplurimis pro- 

visum fuit quaestionibus, quae exoriri possent in Ecclesiis saecularibus, 
pag. 612. 

Episcopi possunt, quoad saeculares Ecclesias, iubere, in Synodo aut 
extra Synodum, ne Missae celebrentur in publicis Oratoriis ante Missam 
paroecialem, ne populus retrahatur a Missa parochiali et concione in ea 
per Parochum haberi solita; et Episcopi praecepto obtemperandum est ex 
declarationibus ipsius S. C. Concilii, ibid. 

Nequeunt tamen Episcopi praepedire, excepto Sabbato Sancto, ne Regu- 
lares in propriis Ecclesiis campanas pulsent, ante vel tempore Missae 
paroecialis, dum S. Pius V, per Constit. Ets? mendicantium, Ordinariis 
prohibuerit e ¢mpediant tpsos fratres, quando ets placuerit, tam ditebus 
dominicis seu festivis, aut aliis tottus anni temporibus, campanas pul- 
sare, et etiam tempore quo ipsi celebraverint celebrare, ibid. 

Locorum Ordinarii non possunt suis subditis praecipere, ut se sistant 
Missae Paroeciali, quia deleri nequit contraria consuetudo interessendi 
sacris mysteriis in qualibet publica Ecclesia, quae cum vigeat in toto Orbe, 
iam induit naturam iuris communis, ibid. 

Ordines autem Regularium quascumque facere possunt functiones 
abque licentia Episcopi, in propriis ecclesiis, servatis Ss. Congregationum 
resolutionibus et exceptis processionibus extra Ecclesiae ambitum ; salvo 
Dominicanis speciali privilegio, quoad processiones Corporis Domini et 
Sanctissimi Rosarii, pag. 613. 

Episcopi facultate pollent, etiam vi decreti Tridentini Sess, 22, iubendi 
Regulares exemptos, sub poena etiam suspensionis ipso facto incurrendae, 
ne quempiam exterum Sacerdotem celebrare permittant in propriis eccle- 
siis, absque praevia Episcopi licentia, ibid. 


Indulgentia Portiunculae. 


Omnes Ecclesiae, hoc privilegio iam ditatae tempore huius resolutio- 
nis, frui eodem possunt donec expiret; quamvis in eadem civitate et paroecia 
positae sint, nec inter se distent unius milliarii spatio; dummodo non 
adsit Ecclesia actu ad Patres Franciscales pertinens, pag. 419. 

Indulgentia a Portiuncula nuncupata, ita perinsignis a S. Congrega- 
tione Indulgentiarum habita fuit, ut in futuris eiusdem Indulgentiae con- 
cessionibus, clausula de distantia apponenda etiam sit quoad omnes Eccle- 
sias, hoc privilegio ditatas, quae ad Franciscales haud pertineant, ibid. 


Indulgentiae. 


Apostolicae Sedi, omnibus in adiunctis cordi est, ut praescriptiones 
Tridentini quoad sacras Indulgentias impleantur: ex quo fit ut Ecclesiae 
disciplina non enervetur per nimiam easdem concedendi facilitatem, p. 159. 

Ea propter (nisi novae conditiones adimplendae praescribantur) haud 
permittitur ut eidem rei aut acto pietatis eidem, quibus iam Indulgentiae 
adnexae fuerint pontificio aut episcopali indulto, aut aliis Indulgentiis iam 
concessis, addantur etiam aliae ab eodem Episcopo aut ab Ordinariis et 
Praelatis diversis, ibid. 

Episcopi nequeunt Indulgentias concedere nisi in propriis Dioecesibus 
(infra tamen iuris limites) eoquod Tridentinum iam constituerit Indul- 
gentias indici per alios non posse, quam per Episcopos aut Ordinarios 
locorum, pag. 159. 

Proinde neque Episcopus 7” part. infid., quamvis auxiliarius Ordinarii 
alicuius, concedere potest Indulgentiis quadraginta dierum, eo quod non 
sit Ordinarius loci, pag. 160. 

Gravissimumque Ordinariis locorum onus incumbit, ut scrutentur 
diligenter quoad Indulgentias in sua propria iurisdictione; ita ut’ quas 
dubiae fidei repererint, in relatione status suae Dioecesis recenseant, ne 
fidelis populus decipiatur, ibid. 

Inolita consuetudo adscribendi piis Sodalitiis etiam absentes omnino 
a R. Pontifice reiecta fait; ideoque nisi praesentes adscribi possunt ut rite 
indulgentiis atque privilegiis eisdem Sodalitiis, pontificio indulto concessis, 
perfrui valeant, pag. 162. 

Attamen Ssmus Pater, ex benignitate, sanavit omnes adscriptiones 
anteacto tempore factas, dum aboleret consuetudinem, in vim revocando 
relatum decretum S. Congreg. Indulgentiarum; ita ut, ex gratia, etiam 
absentes iam adscripti, frui gratiis prosequantur et privilegiis quibus Soda- 
litium praeditum est, ibid. 

Proinde ab huius decreti publicatione frustra adscribitur inter Sodales 
alicuius pii Sodalitii quilibet absens; utpote qui neque privilegiis neque 
gratiis aut bonis spiritualibus eiusdem Sodalitii ditari neque frui valeret, 
pag. 163. 

In materia indulgentiarum adhaerendum est proprio ac litterali ver- 
borum sensui, quo fit ut verba per singulas hebdomadas nihil aliud sonent 
quam 7nfra septem dies, pag. 367. 

Conveniunt graves Theologi quod relate ad Indulgentiarum materiam, 
hebdomada accipienda sit ceu aliqua uztas ad tempus dimetiendum, 
ibid. 

Proindeque si ad aliquam lucrandam indulgentiam praescripta sit 
confessio in sémgulas hebdomadas, fideles obligantur ad confessionem 
quolibet decurrente septem dierum spatio et non ultra, ibid. 

Parique modo quoties imponitur ut confessio fiat pro indulgentiis lucri- 
faciendis zzfra duas hebdomadas, praescriptioni haud satis fit bina con- 
fessione in mense, sed requiritur ut Christifideles confessionem peragant 
quolibet decurrente quatuordecim dierum spatio, pag. 368. 

Omnes Christifideles semel saltem in hebdomada confiteri soliti, lucrari 
possunt omnes indulgentias occurrentes et pro quibus lucrandis confessio 
actualis requiratur, ibid. 


Irregularitas. 


Omnes canonistae conveniunt, iudicio Episcopi determinandum esse, in 
particulari casu quae sit notabilis aut levis deformitas, et an hic et nunc 
ob talem deformitatem, periculum aut scandalum per Ordinis executionem 
sit timendum, pag. 429. 

Iuxta modernam Ecclesiae disciplinam, defectus corporis non inducit 
irregularitatem, quoad Ordines suscipiendos, nisi talis fuerit, qui aut Ordinis 

executionem impediat, aut talem secumferat deformitatem, quae sine peri- 
culo aut offensione populi functiones peragere non sinat, pag. 429. 

Quamplures Canonistae censent, gibbosos inter corporis vitiatos esse 
cooptandos; praecipue si deformitas enascatur, per quam res sacrae expo- 
nantur irreverentiae periculo, pag. 430. 


Iurium Parochialium. 


Apud Capitula.Cathedralium atque Collegiatarum reperiri potest, ex 
fundatione, cura animarum quae a Canonistis in curam habitualem et 
actualem dividitur; ita tamen ut apud singulos sit cura habitualis, apud 
unum vero sit cura actualis pro eius exercitio, pag. 248. 

Contra ius haud agere videtur Capitulum, cui insit animarum cura, 
si ab initio aliquod ex iuribus parochialibus sibi reservavit dum unum 
deputavit ad exercendam curam actualem, ibid. 

Proinde in functionibus atque iuribus quae sibi reservat, neque suo 
vicario confert, Capitulum habendum est ceu proprium Parochum; ita ut 
singuli praebendati rite valeant curam animarum exercere quoad illas 
functiones et iura parochialia sibi reservata, ibid. 

Existentia Curiae habitualis penes Capitulum evincitur per institutio- 
nem vicariae perpetuae; praecipue si cgngrua pro Vicario statuta desu- 
matur ex reditibus Capituli, ibid. 

Associatio cadaveris usque ad sepulturae locum adnumeratur inter 
iura parochialia; ideoque regulariter associatio fieri debet a proprio Pa- 
rocho, in cuius paroecia quis decessit, et in qua sacramenta recepit, 
pag. 355. 

Omnes actus iurisdictionis, qui sive in domo defuncti sive per viam 
sive intra ecclesiam parochialem explentur, ad parochum pertinent, iuxta 
Ss. Canonum sanctionem ac quamplurimas S. Rituum Congregationis reso- 
lutiones, pag. 384. 

Ideoque ius associandi cadavera ad Ecclesiam et sepulturam (etiam 
extra Dioecesim) pertinet ad proprium parochum; qui ad hunc effectum 
et ille dicitur proprius in cuius paroecia aliquis decessit, etiamsi per breve 
tempus in ea moratus sit aut perfunctorie, ibid. 

Emolumenta funeralia debentur parochis, non ratione laboris in cor- 
poribus humandis adhibiti, sed quia Parochus populum praedicatione 
instruit, divina celebrat officia, nocte dieque sacramenta ministrat, preces- 
que pro populo effundit, ibid. 

Neque dici potest parochum, iuribus parochialibus tacito consensu nun- 
cium dedisse, si ex quadam vi morali aliquando ferre debuit ut haec iura 
ab alio violarentur; nam quae propter necessitatem recepia sunt, non 
debent in argumentum trahz. Paulus, 1. 162 de reg. tur., ibid. 

Ratione spiritualis officii, praebendo nempe paroecianis spiritualia, 
parochi habent iuris adsistentiam in funeribus decedentium intra limites 
paroeciae, minime vero ratione obitus accidentalis in eadem Parochia, 
etiam cum administratione sacramentorum in extremo vitae, pag. 501. 

Proinde funus competit Parocho proprio (qui talis fit per domicilium) 
personae defunctae; convenit enim post mortem ab eo recipere sepultu- 
ram, a quo viventes sacramenta recipimus, pag. 502. 

Sacri canones, quoad sepulturam, haud attendunt locum, ubi quis in 
extremis reficitur, sed ubi, dum in vivis ageret, coelesti pabulo refici con- 
suevit, ibid. 

Canonici, cum sint incorporati ipsi capitulari ecclesiae, atque eius sint 
membra, eiusdemque ecclesiae parochiani maneant ubicumque degant, 
sepeliendi sunt in ecclesia Capituli;ceu Religiosi, qui sunt de familia Mo- 
nasterii, sepeliendi sunt apud ecclesiam Monasterii, ibid. — 

In Capitulari enim ecclesia canonici divina et sacra peragunt et spi- 
ritualibus reficiuntur; ideoque in eadem ecclesia illi habent sepulturam, 
ubicumque domicilium habeant, aut ubicumque e mortali hac exeant vita, 
ibid. 


Iuspatronatus. 


Iure canonico sub nomine famzliae et domus non veniunt descen- 
dentes ex foeminis; quia descendentes huiusmodi cognomen gerunt patris, 
non matris, et quia domus votum agnationis significat, et descendentium 
foeminarum exclusionem importat, pag. 483. 

Hinc iuspatronatus familiare, praecipue cum adiectione cognominis, non 
competit descendentibus per medium foeminae, sive agatur de iurepatro- 
natus activo, sive de passivo, ibid. 

Praesumptiva masculorum ex foeminis vocatio haud sustinetur, ubi 
et foeminae perspicue a testatoribus excluduntur, vel ubi adsunt praesum- 
ptiones, quae votum agnatitium demonstrent, ibid. 

Pro certo a DD. habetur, quod vocatio coercita ad certam familiam, 
adiecto cognomine, agnatos non egrediatur; qui soli eodem utuntur cogno- 
mine, eamdemque tamiliam constituunt, pag. 484. 

Ex Canonistis colligitur iuspatronatus passivum recipere interpreta- 
tionem posse ab activo, quoties institutor, aut dubiam dixerit legem, aut 
similem in iure utroque; tunc enim una nuncupatio ab altera opem 
postulat, ibid. 


Matrimonium quoad impedimenta 


Ad processus matrimoniales rite conficiendos nedum Constitutio Dez 
miseratione et Instructio S. C. Concilii anni 1840 servandae sunt, sed etiam 
alia quae intrinsecam tangunt iudicii formam et solemnitates requisitas 
pro validitate sententiae, pag. 70. 

Quoad intrinsecam iudicii formam primo requiritur iudicem esse com- 
petentem, seu certa praeditum esse iurisdictione; quoad extrinsecas iuris 
solemnitates requiritur, sententiam diffinitivam a iudice proferri publice 
non in secreto loco, utraque parte legitime citata et praesente, non in die 
ad quem citatio facta fuerit, pag. 71. 

Hisce omnibus tum intrinsecis, tum extrinsecis deficientibus, nedum 
sententia adest sed neque sententiae nomen; a quo appellare non oportet, 
et quae nullum praeiudicium afferre potest, ibid. 

Dubitari enim potest utrum iudex pro cognoscendis causis matrimo- 
nialibus delegari possit a Vicario Capitulari, dum ex Sententia nonnullo- 
rum DD. transeat in Vicarium Capitularem nudum iurisdictionis exerci- 
tium, iurisdictio vero maneat penes Capitulum, pag. 71. 

Et re quidem vera Tridentinum Capitulo, in istorum sententia, non 
abstulisset nec immutavisset aut imminuisset devolutam ad Vicarium 
Capitularem iurisdictionem; sed solum praecepisset modum ea iurisdi- 
ctione utendi, vel eam exercendi per Vicarium a se electum, ibid. 

Matrimonium manet ratum, dicique non potest consummatum fuisse, 
non obstante penetratione claustri, sine tamen seminum commixtione, 
quae si adfuerit, etiam in tenui quantitate, matrimonium consummatum 
reddit, ibid. 

Maiores requiruntur probationes pro nullitate matrimonii decernenda 
per viam 7ustitéae. quam pro dispensationis gvatia obtinenda; itaque pro- 
batu difficilius est impedimentum impotentiae, ad nullum renunciandum 
ex iustitia matrimonium, quam evincere inconsummationem matrimonii 
ad gratiam dispensationis obtinendam, ibid. 

Matrimonium haud consummatum fuisse evincitur ex coniugum et 
septimae manus iuramento, et ex experimento virginitatis; quae tamen 
probandi forma ftaxative sed demonstrative adhiberi solet ; ita ut alterutra 
omissa, ad dispensationem proceditur, quatenus tamen moraliter de incon- 
summatione constet, ibid. 

Periculum apostasiae atque incontinentiae ex parte alicuius vel am- 
borum coniugum, animorum dissociatio absque reconciliationis spe, vali- 
dam exhibent causam ad matrimonii rati et non consummati dispensatio- 
nem concedendam, pag. 118. 

Apostolica Sedes solet aliquando visitationem et corporis inspectionem 
in processu canonico remittere si aliunde moralis certitudo de inconsum- 
matione exurgat; ut puta,quando uterque coniux concorditer consummatio- 
nem negat, una cum iuramento septimae manus consanguineorum, aliisque 
concurrentibus adminiculis, argumentis et suppletivis probationibus, ibid. 

Ad excludendam matrimonii consummationem moralis sufficit certi- 
tudo; nec requiritur /axative integram probationis formam a iure prae- 
scriptam, sed demonstrative; ita ut ad dispensationem procedatur etiamsi 
aliquid omissum fuerit, dummodo moraliter de inconsummatione constet, 
ibid. 

Requiritur nempe illa moralis certitudo quae virum prudentem, attentis 
circumstantiis, certum redderet de inconsummatione; ad quam adstruen- 
dam sufficit etiam coniugum confessio, septzmae manus iuramento fir- 
mata, pag. 119. 

Nemo in dubium revocare potest R. Pontificem de ordinaria potestate 
a matrimonio rato et non consummato dispensare posse, quoties iusta 
atque rationabilis adfuerit causa dispensationem suadens; quia suprema 
lex in dispensationibus concedendis animorum salus semper censetur et 
est, idid. 

Apostolica Sedes, ex plenitudine suae potestatis, solet aliquando non- 
nulla in conficiendo canonico processu remittere, quae tamen rei substan- 
tiam non attingant, sed tantum extrinsecam formam; ita ut liceat verita- 
tem tuto investigare, atque reperire, pag. 145. 

Siquidem omnis cautela atque diligentia adhibenda sit ad hoc ut veritas 
colligatur, traus et error exulent, quantum humana fragilitas patitur, qauum 
agatur de dissolutione matrimonii, quod coram Deo magnum est sacra- 
mentum, pag. 145. 

Haud officit ad matrimoniii dissolutionem obtinendam, quod multos 
post annos reclamatum fuerit; nam constito per inspectionem de mulieris 
virginitate, semper reclamare et viri impotentiam alligare uxor valet, 
ibid. 

Certum est viri impotentiam, quum evincta fuerit, dirimere matrimo- 
nium, si hoc praecesserit; quae si respectiva sit, matrimonium dirimit 
respectu illius vel illarum personarum, respectu quarum impotentia datur; 
si autem absoluta fuerit, matrimoniumque praecesserit, illud dirimit respectu 
omnium, ibid. 

Inter impotentiae causas recensetur a/vophia seu alicuius partis humani 
corporis consumptio et ariditas; qua fit ut corpus, vel aliqua corporis pars 
amplius nutrimento non fruatur summaque afficiantur macie, ibid. 

Ex ipso iure nullum est matrimonium vi et metu initum; quia si ex 
sese irritum non esset, amplius a iudice rescindi nequiret, utpote quod ex 
divino iure perpetuum inducat vinculum, pag. 348. 

Non omnis tamen metus sufficit ad dirimendum matrimonium; sed 
talis esse debet, qui cadat in virum constantem, et per quem consensus 
ab actu contrahendi omnino remotus probetur, pag. 349. 

Matrimonium nullum ex impedimento vis et metus occulto, iuxta Tri- 
dentinas solemnitates contractum, revalidari potest, purgato metu itera- 
toque coniugum consensu, quin oporteat illud denuo contrahi cum eisdem 
solemnitatibus, ibid. 

Huius facti ratio in hoc posita est, quod matrimonium nullum ex occulto 
impedimento habeatur uti validum in toro Ecclesiae; proinde non requi- 
ritur, ad idem convalidandum, Parochi et testium praesentia; quae a Tri- 
dentino praescripta fuit ea solum de causa, ut gravia vitarentur peccata 
ex clandestinis nuptiis promanantia, ibid. 

Vis et metus naturae legibus opponitur, quae volunt unumquemque 
libere agere, ut obligatio firma enascatur; divusque Thomas ipsis paren- 
tibus potestatem adimit obligandi filiam ad nubendum alicui determinatae 
personae, ibid. 

Quum homo sit liberae conditionis, nequit a parentibus per vim 
obstringi ad tale ineundum matrimonium quod est quaedam perpetua ser- 
vitus; ast iuxta regulam iuris velle non creditur qui obsequitur imperio 
patris vel domini, pag. 350. 

Matrimonium nullitatis vitio infectum renunciandum est, quoties iuri- 
dice evinctum tuerit, impotentiam eiusdem matrimonii celebrationem prae- 
cessisse, pag. 438. 

Nam quamvis actus carnalis copulae non sit de essentia matrimonii, 
attamen potentia ad hoc pertinet ad matrimonii essentiam, quia per matri- 
monium datur utrique coniugum potestas in corpore alterius, respectu car- 
nalis copulae, ibid. 

Neque sufficit ad evincendam viri potentiam, posse eumdem claustra 
invadere pudoris, eo quod ad matrimonii valorem, sive ad hoc ut vir et 
mulier in carnali copula fiant una caro, requiritur seminum commixtio, ibid. 

Nihil officit quod manifeste viri impotentia_evinci nequeat per geni- 


talium abnormitatem ad impedimentum constituendum: eo quod saepe 


huiusmodi impotentiae causa delitescat in configuratione, quae sana externe 
prorsus appareat, pag. 438. 

In dubio an praecesserit nec ne, rite a DD. censetur praecessisse matri- 
monium illam impotentiam, quae a.natura procedit, eo quod naturalia 
semper inesse praesumuntur, ibid. 


Matrimonium quoad consensum et domicilium. 


In loco ubi Tridentinum Concilium adhuc promulgatum non fuit, locum 
habet doctrina tradita a SSmho Pontifice Pio IX in allocutione diei 27 septem- 
bris 1852, nimirum 7¢zter fideles matrimonitum dari non posse, quin uno 
eodemque tempore sit sacramentum, pag. 572. 

Verum cum hac in lege praesumptio contineatur quae ex facto arguit 
ad mentem operantis, si factum praesumptionem removeat locum habere 
non potest lex, quia actus agentis ultra illius intentionem operari nequit, 
ibid. 

Matrimonium non habetur propter defectum consensus, si contrahentes 
contractum a sacramento separare voluerint, idest contrahere, quin Sacra- 
mentum susciperent, ibid. 

Id accidit si contrahentes in animo non habuerunt tacere quod Ecclesia 
requirit, et civiliter tantum, non religioso vinculo contrahere, ibid. 

Iterum matrimonium est nullitate infectum, si conditio stipulationi 
adiecta fuerit de matrimonio quandoque dissolvendo. At sedulo esse caven- 
dum, conditionem contrariam substantiae matrimonii tantummodo admitti, 
in qua actus voluntatis innititur, ibid. 

Valent matrimonia contracta in loco ubi decretum Zamets? promulga- 
tum non fuerit, dummodo partes in eo loco domicilium vel quasi-domici- 
lium contraxerint, ibid. 

Accurate domicilium a quasi-domicilio habitationis est distinguendum. 
Illud habetur in loco ubi quis larem rerumque ac fortunarum suarum 
summam constituit, ad hoc sufficit habitatio cum voluntate ibi manendi 
longo tempore, vel maiore anni parte, ibid. 

Iuxta Benedicti XIV Constitutionem Pauczs abhinc, ad matrimonii vali- 
ditatem requiritur saltem unius mensis habitatio, quae matrimonium prae- 
cedat, atque praesumptionem quasi-domicilii inducat, quatenus nihil de 
animo constet, ibid. 

Probabilior videtur opinio, quae habet, ad quasi-domicilium acquiren- 
dum smensis continu et non interrupti habitationem requiri, pag. 573. 

Gravissimum contra quasi-domicilii existentiam adminiculum prae- 
bet factum repentini discessus e loco ubi matrimonium celebratum est, 
ibid. 

Vagi ii haberi possunt tantum, qui verum aut quasi-domicilium nus- 
piam habent; peregrini ii qui iter faciunt, et in itinere hic illic morantur, 
ibid. 

Mediae Annatae. 


Mediae annatae solutio favore Ecclesiarum Cathedralium et Collegia- 
tarum a Benedicto XIII instituta fuit ad hunc finem, ne domos Dei, qua- 
rum decorem summopere diligendum esse sacra eloquia testantur, tempo- 
rum iniuria collabi, in peius ruere, minusque decenter retineri contingeret, 
pag. 255. 

Taliterque Ecclesiarum decori consuli concupivit Pontifex ille, ut nul- 
lum a solvendis mediis fructibus primi anni exemerit beneficium, praeter 
Ecclesias paroeciales, quae, una cum incertis, annuum reditum scut. 100 
monetae romanae non excederent, ibid. 

Huiusmodi mediae annatae solutio ita pure et simpliciter iussa fuit, 
ut nulla in eius detrimentum fieri liceat subtractio distributionum quoti- 
dianarum gratia; sed super istas quoque solutio istaec sit facienda, sint a 
praebendis distinctae, vel cum ipsis coniunctae, ibid. 

Neque licere in solutione mediae annatae onera deducere personalia, 
seu quae directe personam attingant; sed tantum subtrahi possunt onera 
fixa et realia, quae beneficia innituntur, pag. 256. 


Missa pro populo. 


Pastoribus cunctis, quibus animarum cura commissa est, onus incumbit, 
ex divino praecepto, oves cognoscendi proprias, easdem pascendi praedi- 
catione verbi divini et sacramentorum administratione, proque eisdem 
Missae sacrificium offerendi, pag. 339. 

Nomine pastorum, qui ad Missae applicationem pro populo obligantur, 
omnes veniunt parochi, qui actu curam animarum exercent: sint illi per- 
petui aut temporanei et ad nutum amovibiles, sive saeculares, sive regu- 
lares, ibid. 

Et nemo animarum curam habens, ab onere applicandi Missam exi- 
mitur, quamvis contraria atque immemorabili fulciatur consuetudine, aut 
congruis et praestitutis destituatur reditibus; eoquod parochi non ratione 
officii hoc gravantur onere, ibid. 

Ex iure divino integrum officium pascendi gregem et pro eodem litandi 
Missam in Episcopis residet; ex iure ecclesiastico autem huius officii pars 
parochis committitur; ex qua commissione sequitur quod parochus fiat 
proprius concrediti gregis pastor, statimque obligatione teneatur pro populo 
sibi commisso sacrum litandi, pag. 340. 


Missae secundae applicatio. 


Ratio constantis inhibitionis recipiendi eleemosynam pro secunda 
Missa, in hoc posita est, ut omnis avaritia omnisque etiam mercimonii 
suspicio a rebus sacris arceatur, pag. 286. 

Intentio principaiis disponentis (quam semper in applicatione legis 
attendere oportet) est ut prospiciatur potius disciplinae ecclesiasticae robori, 
quam sacerdotum utilitati, ibid. 

Obreptio et subreptio. 


Obreptio et subreptio concludenter ab actore demonstrandae sunt, cum 
ad eas excludendas sufficiat probationem aliquo modo dubiam reddere, 
pag. 320. 

Actor de obreptione et subreptione certans, magnam causam ac iuris 
proprii laesionem probare debet; idque praesertim requiritur, si gratia iam 
fuerit exequutioni commissa, ibid. 

Inutile est extra preces obreptionem et subreptionem quaerere, quia 
animus decipiendi in eo ostendendus est, qui gratiam obtinuit; et rescripta 
expressam vel tacitam continent clausulam sz preces veritati innitantur, 
ibid. 

Nec subreptioni prodest reticentia earum rerum quae iuris sunt, cum 
non sit narranda nisi quae de iure praestant impedimentum, ibid. 


Parochus quoad amovibilitatem. 


Parochi amovibiles ad beneplacitum Episcoporum in Gallia a Sancta 
Sede indirecte approbati fuerunt, mandante Summo Pontifice Gregorio XVI 
f. r. ne ulla innovatio fieret in regimine paroeciarum succursalium, donec 
aliter ab ipsa S. Sede statutum esset, pag. 395. 

Eiusmodi parochi possunt aequiparari possessoribus beneficiorum ma- 
nualium, vel etiam Vicariis amovibilibus ad nutum Episcopi, qui penes 
se habet curam animarum, ibid. 

Ideoque pro regula generali statui potest, ut prouti Episcopi has paroe- 
cias libere conferunt, libere etiam et absque ulla causa rectores removere 
vel transferre valeant, ibid. 

Haec tamen regula limitationem patitur, nempe dummodo remotio 
non fiat: 1) ex odio; 2) cum infamia vel notabili damno sacerdotis amoti 
vel translati; 3) cum damno tertii. Hae tamen limitationes, si graves causae 
adsint, locum minime habent, pag. 396. 

Ideoque in praxi vix excogitari potest casus remotionis absque causa, 
ita ut de his parochiis dici possit, quae de beneficiis manualibus traduntur ; 
scilicet quod quamvis theorice sint amovibiles ad nutum Ordinarii, tamen 
semper aliqua causa saltem levis, ut remotio legitime fiat, est necessaria, 
ibid. 

Parochus quoad congruam. 


Decet Parochos tali uti congrua, qua commode vivere possint; ne dum 
spiritualia populo ministrant in vinea Domini, inopia cogantur aut huius- 
modi sacrum negligere officium, sive talia peragere, quae populo sibi cre- 
dito offensionis causam praebeant, pag. 457. 


Parochus quoad remotionem. 


Ex Tridentino removeri possunt aut suspendi ab officio parochiali, 
parochi omnes qui sacris minus apti sunt officiis: idest omnes qui inha- 


Acta, tom. XI, fasc. CX XXII. 4 

biles sunt ad exploranda ea quae incumbunt muneri atque oneri beneficii 
quod habent, pag. 153. 

Et ideo ex DD. non solum scientia carentes speculativa, sed etiam qui 
scientiae practicae expertes sunt, removendi sunt; utpote qui nesciant onera 
adnexa implere iuxta dignitatem, statum atque officium ad quod assumun- 
tur et spirituale bonum detrimentum patiatur, ibid. 

Post Tridentinum, Sess. 21, cap. 6, Episcopi, etiam tamquam Apo- 
stolici delegati procedentes, removere possunt quomodocumque inhabiles 
a Paroecia, quando utilitas vel Ecclesiae necessitas id postulet, ibid. 

Utilitas et Ecclesiae necessitas apprime expostulare videntur parochi 
remotionem, qui scandalum in populum causavit; ita ut eius verba nihil 
amplius fructificent, populusque divina contemnet, ibid. 

Namque cum bono populorum spirituali sit imprimis prospiciendum, 
et quum plurimorum utilitas unius utilitati praeferenda sit, dubio locum 
non est, quin removeri possit parochus scandala praebens, et quem plebs 
odit, ne temporalis anteponi videatur aeternae saluti, pag. 154. 

Episcopus non ex odii fomite, sed ex caritatis affectu teneri ad inqui- 
rendum et puniendum excessus, quibus ex publico clamore, Parochus ita 
sit infamatus, ut diutius sine scandalo dissimulari non possit, aut sine peri- 
culo tolerari, pag. 491. 

Proinde gravi existente excessu, quamvis non sit ab Ordine degra- 
dandus, ab administratione tamen removendus est Parochus turpiter agens, 
iuxta evangelicam sententiam, quae innuit, villicum amoveri debere a villi- 
catione, qui dignam suae villicationis reddere rationem non valet, pag. 492. 

Verumtamen in inquirendo et puniendo, illud adhibendum esse mode- 
ramen, ut iuxta formam iudicii dictetur quoque forma sententiae; ideoque 
parochus canonice institutus, numquam amoveatur absque canonica pro- 
cedendi forma, ibid. 

Quapropter ut Episcopus a Paroecia removere queat Parochum in 
prava consuetudine insordescentem, nil aliud requiri quam, ut, praemissa 
forma canonica, crimen concludenter probatum sit, ibid. 

Et rite utrumque requiri, nempe canonicam procedendi formam et 
concludentem criminis probationem; eoquod quum privationis poena sit 
maxima, et aequiparetur morti civili, nequit perperam infligi, ibid. 

Hisce adhibitis cautelis Episcopos posse beneticiis privare scandalosos 
parochos clare innuit Trid., Sess. 21, cap. 6 de ref., aiens: postguam prae- 
monitt fuerint (huiusmodi parochi) coerceant et castigent, et st adhuc 
incorregibiles in sua nequitia perseverent, eos beneficits ... privandi facul- 
tatem habeant, ibid. 

Poena graduatoria, de qua loquitur Tridentinum locum habet tantum 
ex DD. quoad alia beneficia non curata; nam quoad Parochos clare sese 
habuit eadem S. Synodus, cum constituerit ita esse procedendum, ut si 
postquam moniti et coerciti fuerint, pravam haud dereliquerint consuetu- 
dinem,. parochiali privandi sint beneficio, ibid. 


Patronus civitatis. 


Iuxta Urbani VIII decretum diei 23 martii 1630, de patrono civitatis 
electio fieri debet per secreta suffragia a populo, mediante consilio gene- 

rali illius Civitatis vel Loci, non autem ab officialibus solum; electioni 
vero accedere debet consensus Episcopi et Cleri illius Loci, pag. 320. 

Verum huiusmodi dispositio electiones in futurum faciendas attingit, 
haud quaquam iam existentes; et veteres patroni ante hoc decretum vene- 
rati, sunt servandi, ibid. 

Patronus ille est colendus, qui sive perpetuo usu ac traditione a maio- 
ribus accepta, sive legitima facta electione, uti peculiaris apud Deum inter- 
cessor, propriusque suffragator ab universo illius loci clero et populo coli- 
tur, pag. 321. 

Valde inter se differunt Patronus Loci et Titularis Ecclesiae. Hic enim 
unam tantum respicit Ecclesiam, ille autem plures ecclesias complectitur, 
ibid. 

Locus accipitur pro multitudine Cleri vel populi, seu potius pro multis 
cleris et populis, ibid. 

Nihilominus Titularis Ecclesiae etiam Loci patronus est, si Ecclesia 
matricitate polleat, et iurisdictione quasi episcopali super omnes alias eius- 
dem loci Ecclesias, ibid. 

Sancti Matricis Titularis nomen frequentius civibus impositum, aedi- 
culae per vias eius imaginem exhibentes, ipsa Templi magnitudo ac orna- 
menta, Reliquiarum conservatio, cultus continuatio, die illi sacra a scholis 
vacatio, festi solemnitas, Patronum principalem eumdem ostendunt, ibid. 

Praecipua habetur in huiusmodi quaestionibus facultas recitandi offi- 
cium proprium cum octava pro utroque clero saeculari et regulari, quae 
nonnisi Loci seu Civitatis Patrono concedi solet, licet Regulares ad octa- 
vam observandam non teneantur, ibid. 

Principalior Patronus in uno loco seu Civitate unus tantum esse debet, 
licet alii eodem in Loco seu Civitate adsint Patroni minus principales, 
ibid. 

Duos vel plures inter Patronos ille est praecipuus, qui antiquitate et 
hierarchico ordine praevalet, ibid. 

Patronum principalem sequitur festum de praecepto cum obligatione 
adstandi Sacro et a servilibus abstinendi, ibid. 


Pensio ecclesiastica. 


Decretum Cum nuperrimts applicari debet etiam Romae, tum quia 
ubi eadem turts ratio, bi eadem dispositio, tum quia lex est quae exclu- 
sive respicit omnes veditus benefictorum in Italia existentium, et iuxta 
quam legem, omnes dirimendae sunt lites quoad pensiones, pag. 403. 

Pensiones ecclesiasticae omnes a R. Pontifice super Canonicatibus 
aliisque beneficiis impositae, suapte natura, immunes sunt a quolibet onere, 
cum sit de natura pensionis quod sit sine onere, ibid. 

Huius immunitatis ratio in hoc posita est, quod pensionarius benefi- 
cium haud possidet, sed tantum actionem habet personalem in beneficii 
possessorem, ut percipiat ab eodem fructuum portionem, sibi a S. Sede 
constitutam, ibid. ; 

Etenim cum onera etiam necessaria spectant ad ipsum possessorem 
et integrae solvendae sint pensiones, semper opus fuit expressa lege quando 

S. Sedes aliquo onere gravare voluerit pensiones, ceu fecit per Decretum 
Cum nuperrimis, pag. 403. 

Attamen per dictum Decretum constituit, quod debeant imminuz vel 
cessare pensiones, hoc tantum in casu; si nempe per actualem Italiae 
cladem ritus beneficiorum imminuti vel in totum amissi tuerint, ibid. 

Proinde ni titulares certis liquidisque argumentis probaverint, his in 
Italiae adiunctis, propria beneficia, talem passa esse imminutionem (non 
diminutionem quamlibet) ut haud amplius paria sint omnibus oneribus 
ferendis, pensiones integrae sunt praestandae, ibid. 

Ad evincendam huiusmodi fructum imminutionem, haud est respicien- 
dum ad onera tantum per Italiae gubernium imposita, sed complexive esse 
calculandos beneficiorum reditus, quales erant tempores pensionis impositae 
qualesque sint in actuali rerum conditione, pag. 404. 


Reintegratio. 


Omnibus in quaestionibus quae internum alicuius moralis corporis 
gubernium respiciunt, peculiares constitutiones ab Ecclesiastica auctoritate 
approbatae zus proprium ipsius entis conficiunt, ad cuius tramites quae- 
stiones sunt dirimendae, pag. 203. 

Cum vero agitur de controversiis circa distributiones subsidiorum 
dotalium, succurrunt etiam provisiones S. Congregationis a Summo Ponti- 
fice Innocentio XI pro bono regimine et recta administratione locorum 
piorum Urbis Romae deputatae, ibid. 

Licet eae provisiones tantum Urbis pia loca complexae sint, ad omnia 
sodalitia tuto aptari possunt eae leges, quae constitutiones peculiares pio- 
rum locorum et testatorum voluntates servari praescribunt, ibid. 

Fortius tandem constitutionibus est inhaerendum si laesio iuris tertio 
quaesiti contigeret, ibid. 

Admitti non possunt quaerelae pro violatione vel abusu constitutionum, 
si is contra quem quaerela proponitur, quae per se facere potuisset, voluit 
et aliis proponere, ut tutius procederet, pag. 204. 

In quibusdam casibus, etiamsi de odiosis agatur, per aequipollentia 
probatio facti exhiberi potest, dummodo factum probandum nulli dubita- 
tioni locum praebeat, ibid. 


Renuntiatio beneficii. 


Renuntiatio ad iuris tramites emissa, atque a legitimo superiore acce- 
ptata non potest retractari, frustraque resignans beneficium facti poenitet, 
pag. 448. 

Nullibi in iure canonico decretum fuit, beneficiatum interdictum 
nequire proprio beneficio nuncium mittere, spretis solemnitatibus iuris, 
ideoque cum non sit expresse prohibitum, licere censendum est, pag. 449. 

Acta, propter solemnitatem spretam irrita convalidantur, quatenus 
rehabilitatus tempus utile transcurrere sinit absque recursu; ita ut amplius 
ei non liceat neque restitutionem petere, neque agere actione nullitatis, 
ibid. 

Renuntiatio coram R. Pontifice emissa, ab eoque acceptata, valida quo- 
cumque modo renuntianda est; quia Pontifex praesumitur scire iura et 
regulas in scrinio pectoris habere, pag. 449. 

Ipso iure primum vacat beneficium clerici illius, qui secundum bene- 
ficium ecclesiasticum incompatibile recipere aut simul retinere praesum- 
pserit: quia id est contra SS. Canonum formam, et praecipue Constitutio- 
nis Innocentii III, De #zwlta, nec non ipsius Tridentini, Sess. 7, cap. 4, 
de ref., ibid. 


Resolutiones. 


Ad diem motae litis retrotrahuntur S. Congregationis Concilii resolu. 
tiones, quae veram sententiam continent; veram autem sententiam conti- 
nent, cum de re decernunt super qua lis contestata est, pag. 331. 

Id locum obtinet praesertim cum resolutio per clausulam et amplius 
in rem iudicatam abierit, ibid. 


Sepultura. 


Vocabula successorum et parentum, praecipue quoad sepulturae iura, 
stricte sunt sumenda; ita ut sub his nominibus veniant tantum qui san- 
guinis vinculo coniuncti sunt tum agnatitio, tum cognatitio, non autem 
affines, pag. 354. 

Defunctus, si maiorum suorum sepultura careat, aut nisi sacrum sibi 
constituerit sepulturae locum, sepeliri debet in Parochiae sepultura: prae- 
sumitur enim sese accomodasse ad iuris ordinationem, qui ante obitum 
aliter non constituerit, ibid. 

Neque parentibus aut haeredibus defuncti ius esse eligendi proprio 
arbitrio sepulturam pro eodem defuncto, pag. 355. 


Sponsalia. 


Quaelibet quaestio, etiam quoad sponsalia, duplici conformi sententia 
in diverso iurisdictionis gradu definitur, et in rem iudicatam transit: ita 
ut exceptio litis finitae enascatur, et ad trutinam amplius revocari nequeat, 
nisi petita prius atque obtenta 7 ¢tegrum restitutio, pag. 230. 


Stationes Viae Crucis. 


In praesentiarum pro certo ab omnibus habetur, quod cruces, et qui- 
dem ligneae, adesse debeant in singulis Viae Crucis stationibus, quaamvis 
olim nil definitum fuerit, an crux, et eadem lignea, vel alia imago erigenda 
esset, pag. 407. 

Uti essentialis habenda et sub nullitatis poena servanda est unica appo. 
sita conditio pro erigendis Viae Crucis stationibus, quod nempe crux neces- 
sario esse debeat ex ligno, ibid. 

Modus autem a novis artificibus excogitatus, pro nempe Viam Crucis 
ex ferro fuso construunt, est omnino reiiciendus, utpote qui fidelium oculis 
omnino subtrahat ligneae crucis aspectum, ibid. 

Ac proinde solis imaginibus, sive pictis, sive sculptis haud rite erigi 
possunt Viae Crucis stationes, quia ex pluribus decretis in cruces solas 
cadit benedictio, sistitque itineris sacri essentia, si ex ligno fabretactae sint, 
quia lignea fuit Christi Crux, pag. 407. 


Vicarius Capitularis. 


Dubitatur an Vicarius Capitularis facultate polleat rite erigendi pia 
Sodalitia, eadem aggregandi. eorumdemque statuta adprobandi; etsi nemo 
dubitet illum Vicario praestare Generali; dum iste ad nutum Episcopi 
iurisdictione utatur, ille autem a Capitulo revocari nequeat et ordinariam 
Episcopi consequatur potestatem, pag. 360. 

Sacra Indulgentiarum Congr. in opinionum varietate, noluit per suum 
iudicium definire, an esset in potestate Vicarii Capitularis instar Episcopi, 
peragere quae confraternitatum erectionem, aggregationem et statutorum 
approbationem respiciunt, ibid. 

Attamen prudenti consilio constituit, ut Vicarii Capitulares ab his per- 
agendis sese abstinerent; quia, ut nobis videtur, Confraternitatum erectio 
maximi momenti res est in Dioecesium regimine, quae vero facili modo 
differri potest in tempore Episcopi futuri successoris, ibid. 


Vicarius Generalis. 


In Vicarium generalem ex Tridentino, Sess. 24, cap. 16, de ref., eligi 
debet ille gzuz saltem tn ture canonico sit doctor vel licentiatus, vel alias 
quantum fieri poterit idoneus, pag. 96. 

Parochus curam animarum habens haud eligi potest in Vicarium 
Generalem; quia Vicarii Generalis et Parochi officia generaliter incompa- 
tibilia sunt in eadem persona collecta, ibid. 

Neque originarius eiusdem civitatis aut dioecesis constitui potest in 
Vicarium Generalem propter consanguinitates, affinitates et familiaritates, 
quibus a recta iustitia deviare posset, seseque partibus suspectum reddere,. 
ibid. 














